Държавен вестник, бр. 5, 2004 г., стр. 64

С Т Р .  64
Д Ъ Р Ж А В Е Н   В Е С Т Н И К
Б Р О Й  5
Уважаеми данъкоплатци,
Предоставените от Вас лични данни са защитени съгласно Закона за защита на личните данни и Данъчния
процесуален кодекс и се обработват само във връзка с осъществяването на функциите на данъчната админист-
рация, за което са създадени регистри на хартиен и магнитен носител. Случаите, в които Вие сте задължени да
предоставяте Ваши лични данни на данъчните органи, са посочени в данъчното законодателство.  ДПК регла-
ментира в какви случаи и на кои органи данъчните органи предоставят информация, представляваща служебна
тайна, каквато се явяват и Вашите лични данни. Данъчната администрация гарантира Вашето право на достъп
и на поправка на събраните лични данни в съответствие със ЗЗЛД и ДПК. Повече подробности можете да
намерите на интернет адрес: http://www.taxadmin.government.bg/. и на информационните табла в териториалните
данъчни дирекции и създадените към тях данъчни подразделения и изнесени работни места.
Адрес на Главна данъчна дирекция: София, бул. Дондуков 52.
Указания за попълване на декларацията по чл. 2а, ал. 1, т. 2 от Закона за корпоративното
подоходно облагане за хазартните игри “лотария”, “бинго” и “кено”
Организаторите на хазартните игри: “лотария” “бинго” и “кено”, вместо с корпоративен данък се облагат с
окончателен данък върху номинала на залозите.
За хазартните игри по чл. 2а, ал. 1, т. 2 ЗКПО данъкът е 12 на сто върху направените залози и се събира
върху номинала на залога, посочен във фишове, талони и билети или други документи за участие, закупени
за предходния месец преди подаването на тази декларация. Организаторите на хазартните игри по чл. 2а, ал.
1, т. 2 начисляват и внасят данъка по сметка на териториалната данъчна дирекция по място на данъчната си
регистрация преди получаване на документите за участие или осъществяване на вноса им. Датата на внасяне
на данъка по т. 4 и 7 от декларацията е датата на платежния документ. Размерът на данъка се определя на
основата на заявената обща стойност на номиналната цена на талоните, билетите или други документи за
участие за съответния (предходния) месец. Организаторите на посочените хазартни игри подават ежемесеч-
но до 10-о число на следващия месец тази декларация в териториалната данъчна дирекция по място на
данъчната си регистрация.
Приходите от помощни и спомагателни дейности по смисъла на Закона за хазарта вместо с корпоративен
данък се облагат с окончателен данък върху стойността им, определен за съответния вид хазартна игра - за
тези по чл. 2а, ал. 1, т. 2 е в размер 12 на сто от брутния приход. Съгласно § 1, т. 5 от допълнителната
разпоредба на Закона за хазарта  “помощни и спомагателни дейности” са дейностите, пряко свързани и
обслужващи дейността на организаторите на хазартни игри, като поддръжка и ремонт на собствени игрални
съоръжения, разрешена от този закон рекламна дейност и издаване на бюлетини и други печатни издания,
които не са пряко рекламиране на дейността, издаване и пласиране на билети и други удостоверителни знаци
за хазартни игри и други подобни.
Данъкът върху приходите по чл. 2а, ал. 4 ЗКПО се начислява и внася до 7-о число на месеца, следващ този на
получаването им, в републиканския бюджет по съответната сметка на териториалната данъчна дирекция по
място на данъчната регистрация на организатора на хазартните игри.
Декларирането на приходите от помощни и спомагателни дейности по т. 5 и внесения данък по т. 6 от
декларацията се извършва едновременно с декларирането на начисления и внесен данък по т. 3 и 4—съгласно
чл. 2а, ал. 1, т. 2 ЗКПО.